A Hatful of Rain
A Hatful of Rain () je američki crno-bijeli film snimljen 1957. u režiji Freda Zinnemanna. Po žanru je drama i predstavlja adaptaciju istoimenog teatarskog komada Michaela V. Gazza. Protagonist, čiji lik tumači Don Murray, je veteran korejskog rata koji je za vrijeme liječenja u vojnoj bolnici postao ovisan o morfiju, ali koji svoju ovisnost krije od supruge (čiji lik tumači Eva Marie Saint). Radnja, smještena u njujoršku stambenu zgradu, prikazuje kako ovisnost ipak počinje uticati na njegov odnos prema članovima porodice, prije svega bratu (čiji lik tumači Anthony Franciosa). A Hatful of Rain se navodi kao jedan od prvih hollywoodskih filmova koji se nastojao ozbiljno pozabaviti problemom narkomanije i prikazati ga na realističan način. Danas je, prije svega, poznat po glumačkim nastupima Franciose i Henryja Silve (koji tumači lik dilera), a koji su ponovili uloge iz brodvejske predstave, i kojima je A Hatful of Rain predstavljao odskočnu dasku za nastavak karijere; sam Francisoa je za stvoj nastup dobio Kup Volpi na venecijanskoj Mostri. Jedan od scenarista je bio Carl Foreman, čije se ime, zbog toga što je kao ljevičar tada bio na crnoj listi, nije pojavilo na špici; scenaristom je službeno proglašen tek 1996. godine.

Uloge 
 Don Murray ... Johnny Pope
 Eva Marie Saint ... Celia Pope
 Anthony Franciosa ... Polo Pope
 Lloyd Nolan ... John Pope, Sr.
 Henry Silva ... Mother
 Gerald S. O'Loughlin ... Chuch
 William Hickey ... Apples
 Paul Kruger ... Barmen
 Ralph Montgomery ... Gledatelj
 Michael Vale ... Taksist
 Art Fleming ... Policajac

Izvori

Vanjske veze 
 
 
 
 

Američki filmovi
Dramski filmovi
Authority control 2